На основу члана 75. став 2. Закона о локалним изборима (Службени гласник Републике Србије бр.14/22) Градска изборна комисија града Врања на седници одржаној 04. новембра 2023. године, донела је :

Р Е Ш Е Њ Е

**УТВРЂУЈЕ СЕ** да Демократска партија Македонаца (ДПМ) – Демократска партија на Македонците (ДПМ), подносилац проглашене Изборне листе кандидата за одборнике Скупштине Града Врања на изборима расписаним за 17. децембар 2023.године, под називом: ЗА БРАТСТВО И ЈЕДИНСТВО, има положај изборне листе националне мањине, у смислу члана 75. став 2. Закона о локалним изборима.

**О б р а з л о ж е њ е**

 Градска изборна комисија Града Врања, на седници одржаној 04. новембра 2023. године, прогласила је Изборну листу ЗА БРАТСТВО И ЈЕДИНСТВО, коју је за изборе за одборнике Скупштине Града Врања, расписане за 17. децембар 2023. године, поднела Демократска партија Македонаца (ДПМ) – Демократска партија на Македонците (ДПМ).

Приликом подношења Изборне листе ЗА БРАТСТВО И ЈЕДИНСТВО, подносилац поменуте изборне листе је, у складу са чланом 75. став 2. Закона о локалним изборима, приложио и писани предлог да му се утврди положај изборне листе националне мањине

Увидом у извод из Регистра политичких странака које води Министарство државне управе и локалне самоуправе, Градска изборна комисија је утврдила да је Демократска партија Македонаца (ДПМ) – Демократска партија на Македонците (ДПМ) регистрована као политичка странка националне мањине.

Такође, Градска изборна комисија је закључила, према подацима последњег пописа становништва, на територији Града Врања живе припадници македонске мањине, коју Демократска партија Македонаца (ДПМ) – Демократска партија на Македонците (ДПМ) представља и заступа интересе ове националне мањине, и штити и побољшава њихова права у складу са међународним правним стандардима.

На основу утврђеног, Градска изборна комисија Града Врања је закључила да Демократска партија Македонаца (ДПМ) – Демократска партија на Македонците (ДПМ испуњава услове да јој се утврди положај политичке странке националне мањине, у смислу члана 75. став 2. Закона о локалним изборима, као политичкој странци чији је основни циљ представљање и заступање интереса македонске мањине и заштита и побољшање права припадника те националне мањине.

**ПОУКА О ПРАВНОМ СРЕДСТВУ**: Против овог Решења може се поднети приговор Градској изборној комисији у року од 72 часа од објављивања овог Решења на веб- презентацији Републичке изборне комисије.

**ГРАДСКА ИЗБОРНА КОМИСИЈА ГРАДА ВРАЊА**

 **Број: 013-16/2023-10**

**У Врању,04.новембр 2023. године**

 **ПРЕДСЕДНИК КОМИСИЈЕ,**

 **Новица Станисављевић**